**דוגמה לדילמה של תלמידה בפורום כיתות ג’ עד ה’**

היי לכולם,

אני ילדה מכיתה ד’, יש לי לבקנות ויש לי משקפיים.

אני אוהבת לצייר קומיקס, להיות בחוג תיאטרון ולהציג הצגות ולשחק בטאבלט.

**הדילמה שלי היא:**

כל פעם החברים שלי שואלים אותי על דברים בנושא הראייה שלי, אבל אני הרבה פעמים מתביישת להסביר להם על כך. בנוסף, גם בשיעורי ספורט כשפוגע בי כדור אז לפעמים המשקפיים שלי כמעט נופלות ואני שמה ידיים על הפנים כדי שלא ייפלו וזה מביך אותי.

מה הייתם מציעים לי לעשות במקרים כאלו?

אשמח לתגובותיכם, א'

שלום א',

האמת שגם לי קוראים א’, אני בכיתה ג’ גם אני אוהבת לצייר קומיקס, וגם לי יש לבקנות, וגם לי יש משקפיים.

יש לי רעיון בשבילך לגבי המשקפיים, כי גם לי זה מלא פעמים קורה:

עדיף שתהיי בצל, בשביל שאת תראי את הכדור שבא מרחוק, ואז לא תיבהלי ואת לא תשימי את הידיים, וזה לא יעשה לך מבוכה. יש לי עוד דבר לספר לך...

גם אותי שואלים מלא פעמים שאלות על הראייה, וזה הציק לי. אני עשיתי הדרכה בשתי כיתות, זה היה בשבוע הזה והקודם.

עשיתי לכיתה א’ ולכיתה שלי. עשינו גם “סליחה על השאלה”, ואחת השאלות הייתה, אם מציקים לי. ואני סיפרתי שמציק לי ששואלים אותי כל הזמן על הראייה שלי .ואז הילדים אמרו שהם ישתדלו. מאז שואלים אותי פחות.

אני אשמח להיות חברה שלך, יש לנו המון דברים משותפים.

היי א',

כל כך נהניתי לקרוא את התגובה שלך.

שיתפת את א’ בכזו פתיחות על הקשיים שאת חווית ומה עזר לך, שיתפת בתחביבים שלך ובלקות הראייה שלך וגם הצעת רעיונות נהדרים.

אני בטוחה שד’ תשמח לחבר אותך לא’ שכתבה את הדילמה שתיצרו יחסי חברות.

תודה רבה

מחכה כבר לקרוא את הרעיונות שלך בדילמות הבאות,

ואם יש לך דילמה שאת מעוניינת להעלות בקבוצה את מוזמנת לשלוח לי.

ר’